Արդեն ոչ երիտասարդ, սակայն դեռևս բավականին գրավիչ Բլանշ Դյուբուան ժամանում է Նոր Օռլեանի արվարձաններից մեկը՝ հյուրընկալվելով իր հղի քրոջ՝ Ստելայի և նրա ամուսնու՝ Սթենլիի տանը։ Բլանշը քրոջը տեղեկացնում է, որ վատնել է իր ողջ ունեցվածքը և կորցրել է աշխատանքը, իսկ հիմա չգիտի, թե որտեղ է ապրելու և ինչով է զբաղվելու։ Ի տարբերություն Ստելայի, ով նվիրված է քրոջը և հոգատար է նրա նկատմամբ, կոպիտ և ամբարտավան Սթենլին անմիջապես հակակրանքով է համակվում և սկսում է ծաղրել ու ստորացնել Բլանշին։ Նրան դուր չեն գալիս Բլանշի բարձրաշխարհիկ կոկետությունը և ոգելից խմիչքը չարաշահելը։ Շուտով Բլանշի կյանքում հայտնվում է երկրպագու, ով ցանկանում է ամուսնանալ նրա հետ, սակայն Սթենլին խափանում է միայնակ կնոջ՝ նոր կյանք սկսելու բոլոր հույսերն ու շանսերը․․․